Na temelju članka 12. stavak 3 i članka 13. stavak 4. Zakona o zaštiti od požara ("Narodne novine", broj 92/10,114/22), Usklađivanja Procjene ugroženosti od požara i tehnoloških eksplozija i Plana zaštite od požara Općine Sikirevci(„Službeni glasnik Općine Sikirevci“ br. 2/22.), članka 30. Statuta Općine Sikirevci(„Službeni vjesnik Brodsko-posavske županije“ br.11/21.), te članka 27. Poslovnika Općinskog vijeća Općine Sikirevci(„Službeni vjesnik Brodsko-posavske županije“ br.11/21.), Općinsko vijeće Općine Sikirevci na svojoj 19. sjednici, održanoj dana 20.ožujka 2024. godine donijelo je

**G O D I Š NJ I P R O V E D B E N I P L A N**

**unaprjeđenja zaštite od požara za područje Općine Sikirevci za 2024. godinu**

I.

U cilju unaprjeđenja zaštite od požara na području Općine Sikirevci Općinsko vijeće Općine Sikirevci donosi Provedbeni plan unaprjeđenja zaštite od požara za područje Općine Sikirevci za 2024. godinu (u daljnjem tekstu: Provedbeni plan).

II.

U cilju unaprjeđenja zaštite od požara na području Općine Sikirevci potrebno je u 2024. godini provesti sljedeće organizacijske, tehničke i urbanističke mjere:

1. **Organizacijske mjere**
	1. **Vatrogasne postrojbe**
		1. Sukladno izračunu o potrebnom broju vatrogasaca iz Procjena ugroženosti od požara i tehnoloških eksplozija Općina Sikirevci osigurati će potreban broj operativnih vatrogasaca. Operativni vatrogasac može biti profesionalni i dobrovoljni vatrogasac uz zadovoljenje uvjeta propisanih člankom 41. i 43. Zakona o vatrogastvu („Narodne novine“ broj 125/19, 114/22).

Izvršitelji: Vatrogasna zajednica Općine Sikirevci (u nastavku teksta: VZO Sikirevci, Dobrovoljno vatrogasno društvo Sikirevci (u nastavku teksta: DVD Sikirevci)

* + 1. U DVD-a koja djeluju na području Općine Sikirevci osigurati djelotvornu i pravodobnu operativnost vatrogasne postrojbe kao i cjelovitu prostornu pokrivenost općine u slučaju požara i eksplozija, potrebe spašavanja ljudi i imovine ugroženih požarom i eksplozijom te potrebe pružanja tehničke pomoći u nezgodama i opasnim situacijama.

Izvršitelj: VZO Sikirevci, DVD Sikirevci

* + 1. Izvršiti stručni nadzor nad stanjem opremljenosti i osposobljenosti dobrovoljnih vatrogasnih društava na području Općine Sikirevci.

Izvršitelj: zapovjednik VZO Sikirevci, zapovjednik DVD Sikirevci

* + 1. Proračunom Općine Sikirevci planirati financijska sredstva za redovito funkcioniranje, opremanje, osposobljavanje i uvježbavanje vatrogasnih postrojbi na području Općine Sikirevci.

Izvršitelj: Općina Sikirevci

* 1. **Normativne mjere**
		1. Općina Sikirevci dužna je imati organiziranu dimnjačarsku službu na svom području sukladno važećim propisima.

Izvršitelj: Općina Sikirevci – Stručne službe Općine Sikirevci

* + 1. Uskladiti Procjenu ugroženosti i Plan zaštite od požara Općine Sikirevci sa odredbama Zakona o zaštiti od požara.

Izvršitelj: Općina Sikirevci – Stručne službe Općine Sikirevci

* + 1. Kontinuirano ažurirati akte sa sadržanim potrebnim mjerama za uređivanje i održavanje poljoprivrednih rudina sukladno odredbama članka 10. i 12. Zakona o poljoprivrednom zemljištu (Narodne novine“ broj 20/18, 115/18, 98/19 i 57/22) te članka 4. Pravilnika o agrotehničkim mjerama („Narodne novine“ broj 22/19)

Izvršitelj: Predstavničko tijelo Općine Sikirevci

1. **Tehničke mjere**
	1. **Vatrogasna oprema i tehnika**
		1. Opremanje vatrogasnih postrojbi vozilima i opremom izvršiti sukladno važećim propisima. Za potrebe vatrogasnih postrojbi osigurati odgovarajuća spremišta za vatrogasna vozila i opremu.

Izvršitelj: VZO Sikirevci, DVD Sikirevci

* + 1. Za učinkovito i uspješno djelovanje vatrogasaca od trenutka uzbunjivanja i početka intervencije do lokaliziranja i gašenja požara, potrebno je sukladno Procjeni ugroženosti od požara i tehnološke eksplozije, osigurati dovoljan broj stabilnih i prijenosnih radio uređaja za potrebe vatrogasnih postrojbi.

Izvršitelj: VZO Sikirevci, DVD Sikirevci

1. **Urbanističke mjere**
	1. U postupku izrade i donošenja prostorno planske dokumentacije (prvenstveno provedbene), ovisno o razini prostornih planova, obvezno je utvrditi mjere zaštite od požara sukladno važećim propisima.

 Izvršitelj: Općina Sikirevci – Stručne službe Općine Sikirevci

* 1. U naseljima sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba osigurati stalnu prohodnost vatrogasnih pristupa i putova evakuacije.

Izvršitelj: VZO Sikirevci, DVD Sikirevci, Stručne službe Općine Sikirevci

* 1. Za gašenja požara potrebno je osigurati minimalno potrebne količine vode za gašenje požara i tlak u hidrantskoj mreži, sukladno važećim propisima.

Izvršitelj: VZO Sikirevci, DVD Sikirevci, Stručne službe Općine Sikirevci

* 1. Urediti prilaze za vatrogasna vozila i pristupe do površine voda koje svojom izdašnošću udovoljavaju potrebama kod gašenja požara, a u svrhu crpljenja vode za potrebe gašenja požara.

Izvršitelj: VZO Sikirevci, DVD Sikirevci, Stručne službe Općine Sikirevci

* 1. U svim naseljima potrebno je dovesti u funkciju vanjsku hidrantsku mrežu za gašenje požara, na mjestima podzemnih hidranata koji se ne nalaze na cestovnoj prometnici. Postupno, prema mogućnostima jedinica lokalne samouprave i kod rekonstrukcije mjesne vodovodne mreže moraju se ugraditi nadzemni hidranti sukladno Pravilniku o hidrantskoj mreži za gašenje požara.

Izvršitelj: Općina Sikirevci – Stručne službe Općine Sikirevci

1. **Mjere zaštite odlagališta komunalnog otpada**

* 1. U slučaju nastajanja požara na odlagalištu otpada osigurati gašenje požara sukladno zakonskim propisima

 Izvršitelj: VZO, DVD

1. **Organizacijske i administrativne mjere zaštite od požara na otvorenom prostoru**
	1. Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara kroz donošenje odluka koje uređuju uvjete i načine spaljivanja poljoprivrednog i drugog gorivog otpada biljnog porijekla na otvorenom prostoru.

Izvršitelj: VZO Sikirevci, DVD Sikirevci

* 1. Koristeći sve oblike javnog priopćavanja (radio, televizija, tisak, plakati, letci i slično), sustavno i redovito obavještavati i upozoravati stanovništvo na potrebu provođenja preventivnih mjera zaštite od požara.

Izvršitelj: VZO Sikirevci, DVD Sikirevci

* 1. Organizirati savjetodavne sastanke sa svim sudionicima i obveznicima provođenja zaštite od požara u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru.

Izvršitelj: VZO Sikirevci, DVD Sikirevci, Stručne službe Općine Sikirevci

* 1. Propisati mjere za uređivanje i održavanje rudina, živica i međa te poljskih puteva i kanala, sukladno važećim propisima.

Izvršitelj: Općina Sikirevci

* 1. Obvezno je osigurati redovito održavanje (čišćenje) vodotokova i građevina za melioracijsku odvodnju sukladno važećem Planu upravljanja vodama Hrvatskih voda.

Izvršitelj: stručne službe

* 1. Bunari i ostale prirodne pričuve vode koje se mogu koristiti za gašenje požara na otvorenom prostoru moraju se redovito čistiti, a prilazni putovi za vatrogasna vozila održavati prohodnima.

Izvršitelj: stručne službe

* 1. U slučaju nastajanja požara na otvorenom prostoru, pravne osobe čije su građevine ili uređaji locirani u neposrednoj blizini požara dužne su dati na raspolaganje svoju opremu i mehanizaciju za potrebe radova na sprječavanju širenja požara ili za njegovo gašenje.

Izvršitelj: pravne osobe u neposrednoj blizini požara

* 1. Obvezan je nadzor i skrb nad lokalnim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obvezno čišćenje zemljišnog pojasa uz ceste od lakozapaljivih tvari, odnosno, onih tvari koje bi mogle izazvati požar ili omogućiti odnosno olakšati njegovo širenje.

Izvršitelj: Općina Sikirevci, stručne službe

III.

Stručna služba Općine Sikirevci, VZO Sikirevci i DVD Sikirevci upoznat će sa sadržajem ovoga Provedbenog plana sve pravne subjekte koji su istim predviđeni kao izvršitelji pojedinih zadataka.

DVD Sikirevci sačiniti će Izvješće o provedenim mjerama.

IV.

Sredstva za provedbu obveza Općine Sikirevci koje proizlaze iz ovoga Provedbenog plana, osigurat će se do visine utvrđene Proračunom Općine Sikirevci za 2024. godinu.

V.

Općinsko vijeće Općine Sikirevci jednom godišnje razmatra izvješće o stanju provedbe Provedbenog plana.

VI.

Izvješće o stanju provedbe godišnjeg Provedbenog plana unaprjeđenja zaštite od požara Općine Sikirevci dostavlja se Vatrogasnoj zajednici Brodsko-posavske županije.

VII.

Ovaj Provedbeni plan stupa na snagu danom donošenja, a objaviti će se u „Službenom glasniku Općine Sikirevci i web stranici općine www.opcina-sikirevci.hr

OPĆINSKO VIJEĆE

OPĆINE SIKIREVCI

KLASA: 245-02/24-01/1

URBROJ:2178-26-02-24-01
Sikirevci, 20.ožujak 2024.g.

 PREDSJEDNIK

 OPĆINSKOG VIJEĆA:

 Tomislav Zovko, v.r.

 **O B R A Z L O Ž E N J E**

Člankom 12. Zakona o zaštiti od požara (NN 92/10 i 114/22) propisano je da se dokumentima zaštite od požara uređuje organizacija i mjere zaštite od požara na prostoru za koji se donose.

Dokumenti zaštite od požara lokalne i područne (regionalne) razine su planovi zaštite od požara te provedbeni planovi unapređenja zaštite od požara.

Člankom 13. Zakona o zaštiti od požara utvrđeno je da jedinice lokalne i područne (regionalne) samouprave donose plan zaštite od požara za svoje područje na temelju procjene ugroženosti od požara, po prethodno pribavljenom mišljenju nadležne policijske uprave.

Ujedno, istim člankom propisana je obveza jedinica lokalne i područne (regionalne) samouprave da na temelju procjene ugroženosti od požara donose godišnji provedbeni plan unapređenja zaštite od požara za svoje područje za čiju provedbu će osigurati financijska sredstva.

Općina Sikirevci Odlukom o donošenju Plana zaštite od požara usvojila je Plan zaštite od požara općine Sikirevci koji je izrađen na temelju Procjene ugroženosti od požara i tehnološke eksplozije uz prethodno pribavljeno mišljenje Policijske uprave Brodsko – posavske i Vatrogasne zajednice Brodsko – posavske županije.

Sukladno navedenom predlaže se donošenje Godišnjeg provedbenog plana unapređenja zaštite od požara na području općine Sikirevci za 2024. godinu.